
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 142 

23 Ιουνίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

105. Σύσταση Τμήματος Ποιότητας και Αποδοτικότη- 

τας στο Επιτελείο Υπουργού Εθνικής Άμυνας .... 1 

106. Ίδρυση Παραρτήματος και Τμήματος στο Τεχνο¬ 

λογικό Εκπαιδευτικό Ίδρυμα Χαλκίδας, ρύθμιση 
θεμάτων οργάνωσης και λειτουργίας του, σύστα¬ 
ση θέσεων προσωπικού Τ.Ε.Ι., μετονομασία ΤΕΙ, 
μετονομασία και μεταβολή του γνωστικού αντι¬ 
κειμένου Τμημάτων Τ.Ε.Ι. 2 

ΑΝΑΚΟΙΝΩΣΕΙΣ 

Κύρωσητου Πρόσθετου Πρωτοκόλλου, μετά του Πρα¬ 
κτικού Διόρθωσης αυτού, στη Συμφωνία μεταξύ 
των Κυβερνήσεων των κρατών που μετέχουν στην 
Οικονομική Συνεργασία του Ευξείνου Πόντου για 
συνεργασία στην καταπολέμηση του εγκλήματος, 
ιδιαίτερα των οργανωμένων μορφών του. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Σύσταση Τμήματος Ποιότητας και Αποδοτικότητας στο 
Επιτελείο Υπουργού Εθνικής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παρ.1 του άρθρου 6 του ν. 3230/ 
2004 «Καθιέρωση συστήματος διοίκησης με στόχους, μέ¬ 
τρηση της αποδοτικότητας και άλλες διατάξεις» (ΦΕΚ Α' 
44). 

β. Τις διατάξεις του άρθρου 29 Α'του ν. 1558/1985 «Κυ¬ 
βέρνηση και κυβερνητικά όργανα (ΦΕΚ Α' 137), που προ¬ 
στέθηκε με το άρθρο 27 του ν. 2081/1992 (ΦΕΚΑΊ54) και 
τροποποιήθηκε από το άρθρο 1 παρ. 2α του ν. 2469/1997 
(ΦΕΚ Α' 38). 

γ. Την υπ’ αριθμ. ΔΙΔΚ/Φ. 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 


σιας Διοίκησης και Αποκέντρωσης «Καθορισμός αρμο¬ 
διοτήτων των Υφυπουργών Εσωτερικών, Δημόσιας Διοί¬ 
κησης και Αποκέντρωσης» (ΦΕΚ Β' 527). 

δ. Την υπ’ αριθμ. 14650/ΔΙΟΕ 85/2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 519). 

ε. Το γεγονός ότι από την εφαρμογή του παρόντος 
διατάγματος προκαλείται σε βάρος του κρατικού προ¬ 
ϋπολογισμού ετήσια δαπάνη ύψους 11.400 ΕΥΡΩ περί¬ 
που, η οποία, κατά το τρέχον έτος, περιορίζεται στο πο¬ 
σό των 1.900 ΕΥΡΩ περίπου και θα καλύπτεται από τις 
εγγεγραμμένες πιστώσεις του προϋπολογισμού του 
ΥΕΘΑ (Ειδ. Φ. 11-110/ΚΑΕ 0227 και ΚΑΕ ομάδας 0800). 
Κατά την επόμενη πενταετία η εν λόγω δαπάνη θα αντι¬ 
μετωπίζεται από τις πιστώσεις που θα εγγράφονται κατ' 
έτος για το σκοπό αυτό, στον ανωτέρω προϋπολογι¬ 
σμό. 

στ. Την υπ’ αριθμ. 6/11.1.2005 Γνωμοδότηση του Συμ¬ 
βουλίου της Επικράτειας, μετά από πρόταση του Υπουρ¬ 
γού Εθνικής Άμυνας και των Υφυπουργών Εσωτερικών, 
Δημόσιας Διοίκησης & Αποκέντρωσης και Οικονομίας & 
Οικονομικών, αποφασίζουμε: 

Άρθρο 1 

Στην παράγραφο 2 του άρθρου 6 του π.δ. 281/2002 
(ΦΕΚ Α' 249), όπως αυτό έχει τροποποιηθεί με το π.δ. 3/ 
2003 (ΦΕΚΑ'3) και το π.δ. 39/2004 (ΦΕΚΑ'36), προστίθε¬ 
ται περίπτωση (ε) ως εψχξής: 

ε) Τμήμα Ποιότητας και Αποδοτικότητας 

Μελετά, εισηγείται και εκτιμά την αποδοτικότητα και 
αποτελεσματικότητα και διατυπώνει συγκεκριμένες προ¬ 
τάσεις για την ποιοτική βελτίωση της λειτουργίας του 
Υπουργείου και των υπηρεσιών που υπάγονται σ’ αυτό. 

Στην αρμοδιότητα του ανωτέρω Τμήματος υπάγονται 
τα θέματα που αφορούν: 

1) Την εφαρμογή συστημάτων και μεθόδων μέτρησης 
αποδοτικότητας και αποτελεσματικότητας των μονάδων 
του Υπουργείου και των υπηρεσιών που υπάγονται σ’ αυ¬ 
τό, σε συνεργασία με τη Διεύθυνση Ποιότητας και Απο¬ 
δοτικότητας του Υπουργείου Εσωτερικών, Δημόσιας Δι¬ 
οίκησης και Αποκέντρωσης. 

2) Τη διεξαγωγή ερευνών αποδοτικότητας των ανωτέ¬ 
ρω υπηρεσιών. 

3) Τον προσδιορισμό, σε συνεργασία με τη Διεύθυνση 
Ποιότητας και Αποδοτικότηταςτου Υπουργείου Εσωτερι¬ 
κών, Δημόσιας Διοίκησης και Αποκέντρωσης, δεικτών μέ¬ 
τρησης αποδοτικότητας, αποτελεσματικότητας και ποιό¬ 
τητας και την προώθηση της κοινής υπουργικής απόφα¬ 
σης του άρθρου 5 παρ. 4 του ν. 3230/2004, με την οποία 
εξειδικεύονται περαιτέρω οι γενικοί και ορίζονται ειδικοί 
δείκτες. 

4) Την εφαρμογή πολιτικών για τη συγκριτική επίδοση 
των υπηρεσιών των μονάδων του Υπουργείου και των 
υπηρεσιών που υπάγονται σ’ αυτό, σε συνεργασία με τη 
Διεύθυνση Ποιότητας και Αποδοτικότηταςτου Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

5) Τη διατύπωση συγκεκριμένων προτάσεων για τη βελ¬ 
τίωση της αποδοτικότητας και αποτελεσματικότητας της 
λειτουργίας του Υπουργείου και των υπηρεσιών που υπά¬ 
γονται σ’ αυτό, ώστε να ανταποκρίνονται πληρέστερα 
στις ανάγκες των πολιτών. 

6) Την παρακολούθηση και αξιολόγηση της εφαρμογής 
των πιο πάνω προτάσεων. 

7) Την εισήγηση των αναγκαίων μέτρων για την καθιέ¬ 
ρωση συστημάτων διοίκησης ολικής ποιότητας και διαδι¬ 
κασιών αυτοαξιολόγησης (κοινό πλαίσιο αξιολόγησης, 
διαδικασίες πιστοποίησης βάσει του Διεθνούς Οργανι¬ 
σμού Πιστοποιήσεως -130). 

8) Τη σύνταξη εκθέσεων αποτελεσμάτων για τις επιμέ- 
ρους αξιολογήσεις. 

9) Τη σύνταξη ετήσιας έκθεσης απολογισμού των απο¬ 
τελεσμάτων λειτουργίας του Υπουργείου, η οποία υπο¬ 
βάλλεται στον οικείο Υπουργό και συγχρόνως διαβιβάζε¬ 
ται στη Διεύθυνση Ποιότητας και Αποδοτικότητας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

10) Τη συλλογή στοιχείων και δεδομένων που αναφέρο- 
νται στην αποδοτικότητα, αποτελεσματικότητα και ποιό¬ 
τητα των μονάδων του Υπουργείου και των υπηρεσιών 
που υπάγονται σ’ αυτό. 

11) Την παρακολούθηση της εξέλιξης και επεξεργασίας 
των ανωτέρω στοιχείων καθώς καιτην προώθηση της ενη¬ 
μέρωσης με κάθε πρόσφορο μέσο. 

12) Τη συνεργασία με άλλα κέντρα τεκμηρίωσης απο¬ 
δοτικότητας και αποτελεσματικότητας των υπηρεσιών. 

13) Τον εντοπισμό των καλύτερων πρακτικών σε θέμα¬ 
τα αρμοδιότητας του Υπουργείου, σε συνεργασία με τη 
Διεύθυνση Ποιότητας και Αποδοτικότηταςτου Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

14) Τη συμμετοχή σε διαδικασίες βράβευσης σε συνερ¬ 
γασία με τη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης. 

15) Την οργάνωση και λειτουργία ολοκληρωμένου συ¬ 
στήματος διαχειρίσεως παραπόνων και υποδείξεων των 
πολιτών, σε συνεργασία με τα Γραφεία Ενημερώσεως 
Κοινού, που έχουν συσταθεί στους τρεις κλάδους των 
Ενόπλων Δυνάμεων. 

Στο Τμήμα Ποιότητας και Αποδοτικότητας προΐσταται 
εν ενεργεία Αξιωματικός ή μόνιμος πολιτικός υπάλληλος 
του κλάδου ΠΕ Επιχειρησιακών Ερευνητών ή ΠΕ Στατι¬ 
στικής ή ΠΕ Μηχανικών. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 9 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ.ΑΝΔΡΕΟΥΛΑΚΟΣ Π.ΔΟΥΚΑΣ 

ΕΘΝΙΚΗΣ ΑΜΥΝΑΣ 

ΣΠ. ΣΠΗΛΙΩΤΟΠΟΥΛΟΣ 
-♦- 

( 2 ) 

Ίδρυση Παραρτήματος και Τμήματος στο Τεχνολογικό 
Εκπαιδευτικό Ίδρυμα Χαλκίδας, ρύθμιση θεμάτων ορ¬ 
γάνωσης και λειτουργίας του, σύσταση θέσεων προ¬ 
σωπικού Τ.Ε.Ι., μετονομασίαΤΕΙ, μετονομασία και με¬ 
ταβολή του γνωστικού αντικειμένου Τμημάτων Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 2 του ν. 1404/1983 (Α' 173), όπως 
η παράγραφος αυτή αντικαταστάθηκε με το άρθρο 3 παρ. 
1 του ν. 3027/2002 (Α' 152) και του άρθρου 71 παρ. 7 του 
ν. 1566/1985 (ΑΊ 67). 

β)Του άρθρου 15 παρ. 2 εδ. α', β', και θ'του ν. 2817/2000 
(Α' 78) και του άρθρου 13 παρ. 49τουν. 3149/2003 (Α' 141). 
γ) Των άρθρων 1 και 5 του ν. 2916/2001 (Α' 114). 
δ) Του άρθρου 29α του ν. 1558/1985 (Α' 137) όπως αυτό 
προσετέθη με το άρθρο 27 του ν. 2081/1992 (Α' 154) και 
τροποποιήθηκε με το άρθρο 1 παρ. 2α του ν. 2469/1997 
(Α' 38). 

ε) Του άρθρου 4του ν. 3027/2002 (Α' 152). 
στ) Της υπ’ αριθμ. 124267/Ε5/12.11.2004 απόφασης της 
Υπουργού Εθνικής Παιδείας και Θρησκευμάτων. (Β' 1680). 

ζ) Της υπ’ αριθμ. ΔΙΔΚ/Φ.1/2/6139/24.3.2004 κοινής 
απόφασης του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (Β' 527). 

η) Της υπ’ αριθμ. 14650/ΔΙΟΕ85/17.3.2004 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

θ) Της υπ’ αριθμ. 37876/ΣΤ5/26.4.2004 (Β' 608) κοινής 
απόφασης του Πρωθυπουργού και της Υπουργού Εθνι¬ 
κής παιδείας και θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και θρησκευμάτων». 

ι) Του υπ’ αριθμ. 127/2003 (Α' 114) Προεδρικού Διατάγ¬ 
ματος «Συγκρότηση, Οργάνωση, Λειτουργία, Διοικητική 
Υποστήριξη καιέδρατου Εθνικού Συμβουλίου Παιδείας». 

ια) Της υπ’ αριθμ. Φ908/20857α/Η/28.2.2005 απόφασης 
της Υπουργού Εθνικής Παιδείας και θρησκευμάτων περί 
συγκρότησης του Συμβουλίου Ανώτατης Τεχνολογικής 
Εκπαίδευσης. 

2. Το γεγονός ότι δεν γνωμοδότησε το Συμβούλιο Ανώ¬ 
τατης Τεχνολογικής Εκπαίδευσης, αν και ζητήθηκε η γνώ¬ 
μη του με το υπ’ αριθμ. 18904/Ε5/23.2.2005 έγγραφο του 
Υφυπουργού Εθνικής Παιδείας και Θρησκευμάτων, και 
ότι έχει παρέλθει άπρακτη η προθεσμία που ορίζουν οι 
διατάξεις της παρ. 2 του άρθρου 4 του ν. 1404/1983, όπως 
αυτό τροποποιήθηκε με το άρθρο 3 παρ. 1 του ν. 3027/ 
2002 . 

3. Τις γνώμες των Συνελεύσεων των ΤΕΙ: 

• Αθήνας, 20.11.2001, 16.10.2003 

• Θεσσαλονίκης, 2/30.10.2003, (και του Συμβουλίου 
του ΤΕΙ 13/17.6.2003) 

• Ιονίων Νήσων, 21/25.11.2004 (Απόφαση Διοικούσας 
Επιτροπής) 

• Κρήτης, 34/7.11.2002, 33/31.10.2002, (Συμβούλιο 
Τμήματος, 286/8.11.2002) 

• Καβάλας, 5/9.12.2004 

• Λαμίας, 43/24.3.2004 

• Λάρισας, 54/20.6.2002 

• Μεσολογγίου, 1/29.1.2003 

• Χαλκίδας, 9/24.11.2004 

4. Το γεγονός ότι από την εφαρμογή των διατάξεων του 
παρόντος Διατάγματος προκαλείται: 

α) Εφάπαξ συνολική δαπάνη ύψους 380.000.00 ΕΥΡΩ 
περίπου από την προμήθεια του αναγκαίου εξοπλισμού 
για τη λειτουργία του ιδρυόμενου τμήματος. Η ανωτέρω 
δαπάνη βαρύνει τον Προϋπολογισμό του Π.Δ.Ε. και συγ- 
χρηματοδοτείται από το ΕΠΕΑΕΚ II του Γ Κ.Π.Σ. για τις 
υποδομές αιθουσών διδασκαλίας κ.λ.π. 

β) Ετήσια δαπάνη, απάτην κάλυψη της προμήθειας των 
συγγραμμάτων που διανέμονται στους φοιτητές η οποία 
διαμορφώνεται κατ' έτος ως εξής: 12.000 ΕΥΡΩ περίπου 
για το έτος 2005, 48.000 ΕΥΡΩ περίπου για το έτος 2006, 
72.000 ΕΥΡΩ περίπου για το έτος 2007, και 96.000 ΕΥΡΩ 
περίπου για καθένα από τα έτη 2008 και εξής. Η ανωτέρω 
δαπάνη μέχρι και το οικονομικό έτος 2006 θα βαρύνει τον 
Προϋπολογισμό του Π.Δ.Ε. και συγχρηματοδοτείται από 
το ΕΠΕΑΕΚ II του Γ Κ.Π.Σ. Από το οικονομικό έτος 2007 
και εξής, η δαπάνη αυτή θα βαρύνει τον προϋπολογισμό 
του Τ.Ε.Ι. Χαλκίδας, που θα καλύπτεται από την κρατική 
επιχορήγηση προς το Ίδρυμα αυτό (Ειδ. Φορέα 19 -240, 
ΚΑΕ 2422). 

γ) Ετήσια δαπάνη από τη σίτιση των φοιτητών και την κά¬ 
λυψη των λοιπών λειτουργικών εξόδων του ιδρυόμενου 
Τμήματος η οποία διαμορφώνεται κατ' έτος ως εξής: 
66.000 ΕΥΡΩ περίπου για το έτος 2005,211.000 ΕΥΡΩ πε¬ 
ρίπου για το έτος 2006,293.500 ΕΥΡΩ περίπου για το έτος 
2007,376.000 ΕΥΡΩ περίπου για το έτος 2008 και 430.000 
ΕΥΡΩ περίπου για καθένα από τα έτη 2009 και εξής. Η 
ανωτέρω δαπάνη θα βαρύνει τον προϋπολογισμό του 
Τ.Ε.Ι. Χαλκίδας, που θα καλύπτεται από την κρατική επι¬ 
χορήγηση προςτο Ίδρυμα αυτό (Ειδ. Φορέα 19 - 240, ΚΑΕ 
2422 και 2425). 

δ) Ετήσια δαπάνη σε βάρος του κρατικού προϋπολογι¬ 
σμού, ύψους 300.000 ΕΥΡΩ περίπου για το οικονομικό 
έτος 2005 και 813.400 ΕΥΡΩ περίπου, για καθένα από τα 
οικονομικά έτη 2006 και εξής, από την καταβολή μισθο¬ 
δοσίας στο προσωπικό που προσλαμβάνεται για την κά¬ 
λυψη των συνιστώμενων θέσεων Ε.Π., Ε.Τ.Π. και διοικητι¬ 
κού προσωπικού, του ιδρυόμενου τμήματος και από τη 
χορήγηση εξόδων παράστασης στον Προϊστάμενο αυ¬ 
τού. Η ανωτέρω δαπάνη θα καλυφθεί κατά το έτος 2005 
από τις εγγεγραμμένες πιστώσεις του προϋπολογισμού 


του ΥΠ.Ε.Π.Θ. (Ειδ. Φορέας 19-240, ΚΑΕ Ομάδας 0200) 
και κατά τα επόμενα οικονομικά έτη, με πρόβλεψη και εγ¬ 
γραφή ισόποσης πίστωσης στον Ειδ. Φορέα 19-240, ΚΑΕ 
Ομάδας 0200, του προϋπολογισμού του ΥΠ.Ε.Π.Θ. 

5. Την υπ’ αριθμ. 106/2005 γνωμοδότηση του Συμβουλί¬ 
ου της Επικράτειας με πρόταση των Υφυπουργών Εσω¬ 
τερικών, Δημόσιας Διοίκησης και Αποκέντρωσης, Οικο¬ 
νομίας και Οικονομικών και Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 

Ιδρύεται Παράρτημα του Τ.Ε.Ι. Χαλκίδας στη Θήβα, στο 
οποίο ιδρύεται και εντάσσεται 

Τμήμα Διοίκησης Συστημάτων Εφοδιασμού με γνωστι¬ 
κό αντικείμενο τον τομέα της εφοδιαστικής διοίκησης. 

Η έναρξη της εκπαιδευτικής λειτουργίας του παραπά¬ 
νω Τμήματος και η εισαγωγή των πρώτων σπουδαστών 
ορίζεται από το ακαδημαϊκό έτος 2005-2006. 

Άρθρο 2 

1. Το Παράρτημα και το Τμήμα που ιδρύονται με το άρ¬ 
θρο 1 του παρόντος διέπονται από τις διατάξεις του ν. 
1404/1983 όπως τροποποιήθηκε και ισχύει με το ν. 2916/ 
2001 για άλατα θέματα οργάνωσης και λειτουργίας τους. 

2. Κατ’ εξαίρεση και μέχρι να εκλεγούν όργανα διοίκη¬ 
σης στο Παράρτημα και νέο Τμήμα ισχύουν κατά παρέκ¬ 
κλιση οι ακόλουθες ρυθμίσεις: 

α) Με απόφαση του Συμβουλίου του Τ.Ε.Ι. Χαλκίδας ορί¬ 
ζεται μέλος του Εκπαιδευτικού Προσωπικού (Ε.Π.) του 
ΤΕΙ ή μέλος Ε.Π. άλλου ΤΕΙ, ως Προϊστάμενος του Τμή¬ 
ματος με θητεία μέχρι τη λήξη του επόμενου από τον ορι¬ 
σμό ακαδημαϊκού έτους. Αν ορίζεται μέλος Ε.Π. άλλου 
ΤΕΙ, τότε απαιτείται και η σύμφωνη γνώμη του Συμβουλί¬ 
ου του ΤΕΙ αυτού. 

β) Με όμοια απόφαση δύναται να παρατείνεται η θητεία 
του Προϊσταμένου που διορίζεται κατά το προηγούμενο 
εδάφιο και μέχρι την αυτοδύναμη λειτουργία του Τμήμα¬ 
τος που ιδρύεται με το παρόν και ειδικότερα μέχρι να 
εκλεγεί και να αναλάβει καθήκοντα ο νέος Προϊστάμενος 
του Τμήματος. Η θητεία του Προϊσταμένου, που θα εκλε¬ 
γεί κατά τα ανωτέρω, λήγει τον ίδιο χρόνο που λήγει και η 
θητεία των Προϊσταμένων Τμημάτων των λοιπών ΤΕΙ της 
χώρας που έχουν εκλεγεί στις καθορισμένες εκλογές. 

γ) Μέσα σε δεκαπέντε (15) ημέρες απάτην αυτοδύναμη 
λειτουργία του Τμήματος του άρθρου 1 και οπωσδήποτε 
μέσα στο διδακτικό έτος, το Συμβούλιο του ΤΕΙ κινεί τις 
διαδικασίες εκλογής Προϊσταμένου Τμήματος και συ¬ 
γκρότησης των λοιπών οργάνων του Τμήματος. Αν το δι¬ 
δακτικό έτος έχει λήξει, η πιο πάνω προθεσμία αρχίζει 
από την έναρξη του νέου διδακτικού έτους. 

δ) Μέχρι να εκλεγούν και να συγκροτηθούν τα ατομικά 
και συλλογικά όργανα κατά τα ανωτέρω, το Συμβούλιο 
του ΤΕΙ ασκεί και τις αρμοδιότητες της Γ ενικής Συνέλευ¬ 
σης και του Συμβουλίου του οικείου Τ μήματος, εκτός από 
τις αρμοδιότητες του Προϊσταμένου του Τμήματος. 

ε) Μέχρι την αυτοδύναμη λειτουργία του Τμήματος του 
άρθρου 1, οι κενές θέσεις Ε.Π. του Τμήματος προκηρύσ¬ 
σονται από το Συμβούλιο του ΤΕΙ. Η εκλογή μελών Ε.Π. γί¬ 
νεται από πενταμελή εκλεκτορικά σώματα, που ορίζονται 
με απόφαση του Υπουργού Εθνικής Παιδείας και Θρη¬ 
σκευμάτων. Τ α εκλεκτορικά αυτά σώματα συγκροτούνται 
από μέλη Ε.Π. των ΤΕΙ ανάλογης βαθμίδας και ειδικότη¬ 
τας και, αν δεν υπάρχουν, και από μέλη Δ.Ε.Π. των Πάνε- 

πιστημίων ανάλογης βαθμίδας και συναφούς γνωστικού 
αντικειμένου, ύστερα από γνώμη του Συ μβουλίου του ΤΕΙ. 

Άρθρο 3 

1. Μετονομάζονται: 

α) Το ΤΕΙ Θεσσαλονίκης σε Αλεξάνδρειο Τεχνολογικό 
Εκπαιδευτικό Ίδρυμα Θεσσαλονίκης. 

β) Το Τμήμα Φωτογραφίας της Σχολής Γραφικών Τε¬ 
χνών και Καλλιτεχνικών Σπουδών του ΤΕΙ Αθήνας σε Τμή¬ 
μα Φωτογραφίας και Οπτικοακουστικών Τεχνών με γνω¬ 
στικό αντικείμενο τη δημιουργία της φωτογραφικής εικό¬ 
νας σε όλα τα επίπεδα εφαρμογής και έκφρασης, τη 
διαχείριση και διακίνησή της καθώς και την τεχνολογία 
οπτικοακουστικών τεχνών. 

γ) Τα Τμήματα Δασοπονίας της Σχολής Τεχνολογίας Γεω- 
πονίας του Παραρτήματος Δράμας του ΤΕΙ Καβάλας, του 
Παραρτήματος Καρπενησιού του ΤΕΙ Λαμίας και του Πα¬ 
ραρτήματος Καρδίτσας του ΤΕΙ Λάρισας σε Τμήματα Δασο¬ 
πονίας και Διαχείρισης Φυσικού Περιβάλλοντος με γνωστι¬ 
κό αντικείμενο την εφαρμογή βιολογικών, οικολογικών, φυ¬ 
σικών, τεχνικών και κοινωνικοοικονομικών επιστημών στην 
αειφορική, πολυλειτουργική διαχείριση και προστασία των 
φυσικών χερσαίων οικοσυστημάτων, καθώς και στη διατή¬ 
ρηση, προστασία και βελτίωση του φυσικού περιβάλλοντος. 

δ) Το Τμήμα Γεωργικών Μηχανών και Αρδεύσεων της 
Σχολής Τεχνολογίας Γεωπονίας του ΤΕΙ Μεσολογγίου σε 
Τμήμα Γεωργικής Μηχανολογίας και Υδάτινων Πόρων με 
γνωστικό αντικείμενο τη γεωργική μηχανολογία και την 
τεχνολογία υδάτινων πόρων. 

ε) Το Τμήμα Στελεχών Συνεταιριστικών Οργανώσεων 
και Εκμεταλλεύσεων της Σχολής Διοίκησης και Οικονο¬ 
μίας του ΤΕΙ Κρήτης σε Τμήμα Διοίκησης Επιχειρήσεων 
με γνωστικό αντικείμενο τη διοικητική επιστήμη με εξειδί- 
κευση εφαρμογής στις επιχειρήσεις του ιδιωτικού και δη¬ 
μοσίου τομέα. 

Όλοι οι σπουδαστές και όλα τα μέλη του Εκπαιδευτικού 
Προσωπικού εκάστου εκ των παραπάνω Τμημάτων εντάσ¬ 
σονται αυτοδίκαια στο αντίστοιχο μετονομαζόμενο Τμήμα. 

2. Αλλάζει γνωστικό αντικείμενο το Τμήμα Τουριστικών 
Επιχειρήσεων του ΤΕΙ Ιονίων Νήσων στο Αργοστόλι και με- 
τατρέπεται σε Τμήμα Δημοσίων Σχέσεων και Επικοινωνίας, 
το οποίο καλύπτει την επιστήμη δημοσίων σχέσεων και επι¬ 
κοινωνίας με εξειδίκευση εφαρμογής σε επιχειρήσεις και 
σε οργανισμούς του δημοσίου και ιδιωτικού τομέα. 

Άρθρο 4 

Συνιστώνται οι ακόλουθες θέσεις προσωπικού που προ¬ 
σαυξάνουν τις αντίστοιχες θέσεις του άρθρου 23 του ν. 
1404/1983, όπως συμπληρώθηκε το άρθρο αυτό και ισχύ¬ 
ει, οι οποίες κατανέμονται στο ΤΕΙ Χαλκίδας, καθώς και 
στα άλλα ΤΕΙ και την Ανωτάτη Σχολή Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε.) με απόφαση 
του Υπουργού Εθνικής Παιδείας και Θρησκευμάτων, 
σύμφωνα με το άρθρο 23, παρ. 2 του ν. 1404/1983, καθώς 
και το άρθρο 4 του ν. 3027/2002 (Α' 152): 

Α. Θέσεις Εκπαιδευτικού Προσωπικού (Ε.Π.) 

α) Καθηγητών 6 θέσεις 

β) Αναπληρωτών Καθηγητών 5 θέσεις 


γ) Επίκουρων Καθηγητών 4 θέσεις 

δ) Καθηγητών Εφαρμογών 4 θέσεις 

Β. Θέσεις Διοικητικού Προσωπικού (Δ.Π.) 
α) Κατηγορίας Π.Ε. 

Κλάδος Διοικητικός - Οικονομικός 2 θέσεις 

β) Κατηγορίας Τ.Ε. 

Κλάδος Διοικητικός- Λογιστικός 2 θέσεις 

γ) Κατηγορίας Δ.Ε. 

Κλάδος Διοικητικών - Γραμματέων 1 θέση 

δ) Κατηγορίας Υ.Ε. 

Κλάδος Βοηθητικού Προσωπικού 2 θέσεις 

Γ. Θέσεις Ειδικού Τεχνικού Προσωπικού: 2 θέσεις 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΑΝ ΑΚΟΙΝΩΣ ΕΙΣ 

Αριθμ. 0546/ΑΣ488/Μ .5473 (3) 

Κύρωσητου Πρόσθετου Πρωτοκόλλου, μετά του Πρακτι¬ 
κού Διόρθωσης αυτού, στη Συμφωνία μεταξύ των Κυ¬ 
βερνήσεων των κρατών που μετέχουν στην Οικονομι¬ 
κή Συνεργασία του Ευξείνου Πόντου για συνεργασία 
στην καταπολέμηση του εγκλήματος, ιδιαίτερα των 
οργανωμένων μορφών του. 

Το Υπουργείο Εξωτερικών ανακοινώνει ότι το Πρόσθε¬ 
το Πρωτόκολλο, μετά του Πρακτικού Διόρθωσης αυτού, 
στη Συμφωνία μεταξύ των Κυβερνήσεων των κρατών που 
μετέχουν στην Οικονομική Συνεργασία του Ευξείνου Πό¬ 
ντου για συνεργασία στην καταπολέμηση του εγκλήμα¬ 
τος, ιδιαίτερα των οργανωμένων μορφών του που υπο- 
γράφηκε στο Κίεβο στις 15 Μαρτίου 2002 και κυρώθηκε 
από τη χώρα μας με τον υπ’ αριθμ. 3334/2005 νόμο που 
δημοσιεύθηκε στο υπ’ αριθμ. 92 Φύλλο Εφημερίδος της 
Κυβερνήσεως, τεύχος Α', της 12ης Απριλίου 2005, θα τε¬ 
θεί σε ισχύ, σύμφωνα με το άρθρο 11 αυτού, την 30η Ιου¬ 
νίου 2005. 

Αθήνα, 5 Απριλίου 2005 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

